ŠKOLA ZA MONTAŽU INSTALACIJA I METALNIH KONSTRUKCIJA

Zagreb, Sveti Duh 129

KLASA: 112-13/23-01/01

URBROJ: 251-91-01/23-01

Zagreb, 27.04.2023.

Na temelju članka 107. Zakona o odgoju i obrazovanju u osnovnoj i srednjoj školi (NN87/08, 86/09, 92/10, 105/10, 90/11, 5/12, 16712, 86/12, 94/13, 152/14, 7/17, 68/18, 98/19, 64/20 i 15/22) te Pravilnika o načinu i postupku zapošljavanja u Školi za montažu instalacija i metalnih konstrukcija, Škola za montažu instalacija i metalnih konstrukcija raspisuje

**NATJEČAJ**

za zasnivanje radnog odnosa

1. **Tajnik škole m/ž,** jedan (1) izvršitelj/ica, na neodređeno vrijeme, na puno radno vrijeme - 40 sati tjedno.

Mjesto rada: Škola za montažu instalacija i metalnih konstrukcija, Zagreb, Sveti Duh 129, 10000 Zagreb

Poslove tajnika/ce može obavljati osoba koja ima završen:

 a.)       sveučilišni diplomski studij pravne struke ili specijalistički diplomski stručni studij javne uprave,

b.)        preddiplomski stručni studij upravne struke ako se na natječaj ne javi osoba iz točke a).

Kandidati koji se prijavljuju na natječaj, uz opće uvjete za zasnivanje radnog odnosa, trebaju ispunjavati i posebne uvjete sukladno čl. 105. i čl. 106. Zakona o odgoju i obrazovanju u osnovnoj i srednjoj školi (NN87/08, 86/09, 92/10, 105/10, 90/11, 5/12, 16712, 86/12, 94/13, 152/14, 7/17, 68/18, 98/19, 64/20 i 151/22).

U prijavi na natječaj navode se osobni podaci podnositelja prijave (osobno ime, adresa stanovanja, kontakt podaci broj telefona/mobitela, e-mail adresa) i naziv radnog mjesta na koje se prijavljuje.

Uz pisanu i vlastoručno potpisanu prijavu na natječaj potrebno je priložiti:

1. životopis;
2. dokaz o državljanstvu (domovnica, osobna iskaznica, putovnica ili vojna iskaznica);
3. dokaz o odgovarajućoj vrsti i razini obrazovanja (diploma, svjedodžba ili potvrda);
4. uvjerenje da kandidat/kinja nije pod istragom i da se protiv kandidata/kinje ne vodi kazneni postupak glede zapreke za zasnivanje radnog odnosa iz članka 106. Zakona o odgoju i obrazovanju u osnovnoj i srednjoj školi NN87/08, 86/09, 92/10, 105/10, 90/11, 5/12, 16712, 86/12, 94/13, 152/14, 7/17, 68/18, 98/19, 64/20 i 151/22 (ne starije od 6 mjeseci).

Isprave se prilažu u neovjerenoj preslici i ne vraćaju se kandidatu nakon natječajnog postupka.

Kandidat koji bude izabran dužan je dostaviti na uvid izvornike dokumenata, prije zaključivanja ugovora o radu.

Sukladno članku 13., stavku 3. Zakona o ravnopravnosti spolova (Narodne novine br. 82/08. i 69/17.) na natječaj se mogu javiti osobe oba spola. Izrazi koji se koriste u natječaju, a imaju rodno značenje, koriste se neutralno i odnose se jednako na muške i na ženske osobe.

Kandidat koji ostvaruje pravo prednosti pri zapošljavanju prema posebnim zakonima dužan je u prijavi na natječaj pozvati se na to pravo, odnosno uz prijavu priložiti sve propisane dokaze prema posebnom zakonu i ima prednost u odnosu na ostale kandidate pod jednakim uvjetima.

Kandidat koji ostvaruje pravo prednosti pri zapošljavanju prema članku 102. Zakona o hrvatskim braniteljima iz Domovinskog rata i članovima njihovih obitelji (Narodne novine br. 121/17., 98/19. i 84/21.) uz prijavu na natječaj dužan je, osim dokaza o ispunjavanju traženih uvjeta, priložiti i sve dokaze o ostvarivanju prava prednosti prilikom zapošljavanja iz članka 103. Zakona o hrvatskim braniteljima iz Domovinskog rata i članovima njihovih obitelji, koji su navedeni na internetskoj stranici Ministarstva hrvatskih branitelja poveznica:

[https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20ZOHBDR%202021.pdf](https://branitelji.gov.hr/UserDocsImages/dokumenti/Nikola/popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20ZOHBDR%202021.pdf)

Kandidat koji se poziva na pravo prednosti pri zapošljavanju prema članku 48. Zakona o civilnim stradalnicima iz Domovinskog rata (Narodne novine br. 84/21.), dužan je u prijavi na natječaj pozvati se na to pravo i uz prijavu na natječaj priložiti osim dokaza o ispunjavanju traženih uvjeta i sve dokaze o ostvarivanju prava prednosti prilikom zapošljavanja iz članka 49. Zakona o civilnim stradalnicima iz Domovinskog rata, koji su navedeni na internetskoj stranici Ministarstva hrvatskih branitelja poveznica:

<https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20Zakon%20o%20civilnim%20stradalnicima%20iz%20DR.pdf>

Kandidat koji ostvaruje pravo prednosti pri zapošljavanju u prema članku 9. Zakona o profesionalnoj rehabilitaciji i zapošljavanju osoba s invaliditetom (Narodne novine br. 157/13., 152/14., 39/18. i 32/20.) dužan je u prijavi na natječaj pozvati se na to pravo i priložiti sve dokaze o ispunjavanju traženih uvjeta, kao i dokaz o invaliditetu.

Kandidat/kinja koji/a se poziva na pravo prednosti pri zapošljavanju sukladno članku 48.f Zakona o zaštiti vojnih i civilnih invalida rata (Narodne novine, broj: 33/92., 77/92., 27/93., 58/93., 2/94., 76/94., 108/95., 108/96., 82/01., 103/03., 148/13. i 98/19.), uz prijavu na natječaj dužan/na je priložiti sve dokaze o ispunjavanju traženih uvjeta, kao i rješenje, odnosno potvrdu iz koje je vidljivo spomenuto pravo.

Sukladno odredbama Opće uredbe o zaštiti podataka broj 2016/679 i Zakona o provedbi Opće uredbe o zaštiti podataka (NN 42/18) svi dokumenti dostavljeni na natječaj poslani su slobodnom voljom kandidata te se smatra da je kandidat dao privolu za obradu svih podataka, a koji će se obrađivati isključivo u svrhu provođenja natječajnog postupka.

Kandidatom prijavljenim na natječaj smatra se osoba koja podnese pravodobnu i potpunu prijavu te ispunjava uvjete iz natječaja. Nepotpune i nepravovremene prijave neće se razmatrati niti će se podnositelj nepotpunih prijava pozvati na dopunu prijave. Osobe koje podnesu nepotpune ili nepravovremene prijave na natječaj te osobe koje ne ispunjavaju formalne uvjete iz natječaja ne smatraju se kandidatima prijavljenim na natječaj.

Kandidati koji pravodobno podnesu potpunu prijavu na natječaj te ispunjavaju uvjete natječaja, obvezni su prema odredbama Pravilnika o načinu i postupku zapošljavanja u Školi za montažu instalacija i metalnih konstrukcija, objavljen na stranici Škole pod rubrikom ,,Dokumenti’’ pristupiti selekcijskom postupku procjene kandidata.

Za kandidate prijavljene na natječaj, koji ispunjavaju uvjete natječaja te čije su prijave pravodobne i potpune provest će se selekcijski postupak. Povjerenstvo za vrednovanje kandidata prijavljenih na natječaj (u nastavku teksta: Povjerenstvo) imenuje ravnatelj škole.

Povjerenstvo utvrđuje listu kandidata prijavljenih na natječaj, koji ispunjavaju uvjete natječaja, čije su prijave pravodobne i potpune te kandidate poziva na selekcijski postupak.

Kandidati su obvezni pristupiti selekcijskom postupku.

Ako kandidat ne pristupi selekcijskom postupku, smatra se da je odustao od prijave na natječaj.

Sadržaj, način, mjesto i vrijeme održavanja selekcijskog postupka objavit će se do isteka natječajnog roka za podnošenje prijava na mrežnoj stranici škole, www.smink.hr. u rubrici pod nazivom „Natječaji“, podrubrici „Selekcijski postupak za tajnika“.

O rezultatima natječaja kandidati će biti obaviješteni na mrežnoj stranici škole, www.smink.hr, u roku od 15 dana od dana donošenja odluke o izboru kandidata.

Natječaj je objavljen dana 27.04.2023. godine na mrežnoj stranici i oglasnoj ploči Škole za montažu instalacija i metalnih konstrukcija, Zagreb, Sveti Duh 129 te mrežnoj stranici i oglasnoj ploči Hrvatskog zavoda za zapošljavanje i traje do 05.05.2023. godine.

Prijave s dokazima o ispunjavanju uvjeta dostaviti osobno ili na adresu škole: Sveti Duh 129,  10000 Zagreb, s naznakom „prijava na natječaj“.

Rok za podnošenje prijava na natječaj je osam (8) dana od dana objave natječaja.